**RAZDJEL: 109 MINISTARSTVO PRAVOSUĐA, UPRAVE I DIGITALNE**

 **TRANSFORMACIJE**

**GLAVA: 10950 DRŽAVNO SUDBENO VIJEĆE**

**OBRAZLOŽENJE OPĆEG DIJELA FINANCIJSKOG PLANA ZA 2025. I PROJEKCIJA ZA 2026. I 2027. GODINU**

Prilikom donošenja planova za razdoblje 2025. - 2027. godine koristili su se podaci o ostvarenim rashodima u prvih deset mjeseci 2024. godine, uzete su u obzir realne potrebe koje Državno sudbeno vijeće ima za naredna planska razdoblja, a sve sukladno zadanim limitima Ministarstva pravosuđa, uprave i digitalne transformacije od 04. studenog 2024. godine.

**1. PRIHODI I PRIMICI**

Državno sudbeno vijeće rashode poslovanja financira iz prihoda Državnog proračuna Republike Hrvatske, a u malom dijelu planira se ostvariti vlastiti prihod s osnove naplate troškova preslika spisa.

Planirani prihodi iz Državnog proračuna (izvor 11) za 2025. godinu iznose 440.262,00 eura, u 2026. godini iznose 456.124,00 eura i u 2027. godini iznose 467.556,00 eura, a prihodi od naplate troškova preslika spisa (vlastiti prihod - izvor 31) za svaku godinu iznosi 133,00 eura.

**2. RASHODI I IZDACI**

Ukupno planirani rashodi za 2025. godinu iznose 440.262,00 eura, u 2026. godini iznose 456.257,00 eura i u 2027. godini iznose 467.689,00 eura.

**2.1. Rashodi za zaposlene (31)**

Državno sudbeno vijeće na dan 31. listopada 2024. godine ima šest zaposlenih službenika .

Plan rashoda za zaposlene koji se odnosi na plaće i doprinose za sve tri godine napravljen je sukladno stvarnim potrebama (trenutno važeća osnovica uvećana za minuli rad) i uputama dobivenih od nadležnog Ministarstva.

U 2025. godini za plaće i doprinose planirano je 205.056,00 eura, za 2026. godinu planirano je povećanje plaća i doprinosa u odnosu na 2025. godinu za minuli rad i iznosi 215.308,00 eura, jednako tako do povećanja u 2027. godini dolazi zbog uračunatog minulog rada i iznosi 226.983,00 eura.

Ostali rashodi za zaposlene planirani su na bazi predviđenih potreba u trogodišnjem razdoblju za 6 zaposlenih službenika. Broj zaposlenih predstavlja bazu za izračun regresa, božićnica i nagrada za uskršnje blagdane, darova za djecu i ostalih rashoda za zaposlene.

**2.2. Materijalni rashodi (32 i 34)**

Materijalni rashodi (32 i 34) u 2025. godini planirani su u prikazanim iznosima na temelju podataka o ostvarenim rashodima u prvih deset mjeseci 2024. godine, sukladno planiranim potrebama i predviđenim kretanjima troškova koji su vezani uz funkciju i poslovanje Državnog sudbenog vijeća.

Najveća stavka u planu proračuna u sklopu materijalnih izdataka za sve tri proračunske godine su naknade članovima Državnog sudbenog vijeća i iznose za 2025. godinu 127.010,00 eura, u 2026. godini iznose 128.000,00 eura i u 2027. godini iznose 128.000,00 eura.

Državno sudbeno vijeće ima 11 članova (7 sudaca, 2 profesora pravnih znanosti te 2 saborska zastupnika), kojima se isplaćuje novčana nagrada sukladno Odluci Vlade RH (Narodne novine broj: 88/11).

Članovima Vijeća također se plaćaju putni troškovi, troškovi smještaja i ostali troškovi za dolazak/odlazak na /sa sjednica DSV-a, koje se u pravilu održavaju 2-3 puta mjesečno, ponekad traju i više dana.

Povećanje planiranih materijalnih rashoda (razred 32) u odnosu na prethodno razdoblje najviše se odnosi na rashode za službena putovanja - prijevoz i smještaj u inozemstvu zbog sudjelovanje dva člana Državnog sudbenog vijeća na sjednicama European Network of Councils for the Judiciary - ENCJ (Europske mreže sudbenih vijeća).

Treba spomenuti i usluge promidžbe i informiranja s obzirom da se oglasi za imenovanje sudaca i predsjednika sudova kao i odluke o imenovanju sudaca sukladno postojećem zakonskom okviru objavljuju u Narodnim novinama.

Kandidati za suce prvostupanjskih sudova dužni su pristupiti psihološkom testiranju koje provodi ovlaštena zdravstvena ustanova. Troškovi vještačenja plaćaju se iz sredstva planiranim na intelektualnim uslugama.

Troškovi računalnih usluga veći su u odnosu na 2024. godinu zbog planiranih troškova održavanja programa za vođenje uredskog poslovanja koje se počelo plaćati u srpnju 2024. godine te zbog poskupljenja usluge održavanja WEB stranice DSV-a.

DSV je član European Network of Councils for the Judiciary - ENCJ (Europske mreže sudbenih vijeća) za koje se plaća godišnja članarina u iznosu od cca 5.000,00 eura, a koja se određuje Statutom ENCJ u pravilu svake 4 godine.

Na svim ostalim pozicijama materijalnih rashoda sredstva za trogodišnje razdoblje planirana su po uputama i zadanim limitima, a vodeći se realnim potrebama i rashodima nastalih u prvih deset mjeseci 2024. godine, uključujući i predviđajući fluktuacije na tržištu ( porast cijena roba i usluga, inflacija)

**2.3. Rashodi za nabavu proizvedene dugotrajne imovine**

Planirani rashodi za nabavu proizvedene dugotrajne imovine odnose se na rashode za nabavu uredske opreme i namještaja i komunikacijske opreme.

**3. PRIJENOS SREDSTAVA IZ PRETHODNE I U SLIJEDEĆU GODINU**

Nisu planirani prijenosi sredstava.

**4. UKUPNE I DOSPJELE OBVEZE**

Prikaz stanja ukupnih i dospjelih obveza korisnika na dan 31. prosinca prethodne godine i na dan 30. lipnja tekuće godine.

|  |  |  |
| --- | --- | --- |
|  | Stanje obveza na dan 31.12.2023. | Stanje obveza na dan 30.06.2024. |
| Ukupne obveze | 44. 782,19 eura | 18.331,39 eura |
| Dospjele obveze |  | 38,49 eura |